Tervetuloa Isännän pöydässä ohjelmaan.
Olen Martti Ojares ja vieraanani tänään on Marko Saarinen.
Tervetuloa Marko. - Kiitoksia. - Sinä olet Pohjanmaan rajamailta, -
taitaa kuulua Etelä-Pohjanmaahan vai miten raja menee?
Ei, se kuuluu Pirkanmaahan. Virrat.
Tapana on, että kysyn aina vieraan varhaislapsuudesta asti, -
niin käytkö vähän läpi, koska tiedän, -
että elämässäsi on ollut kivikkoisiakin paikkoja, niin käydään sitä läpi.
Olen tosiaan 6-lapsisesta perheestä, -
missä oli 5 poikaa ja yksi tyttö.
Meillä oli sellainen lapsuus, että isä käytti alkoholia aika paljon.
Sitten isälle ja äidille tuli avioero.
Meidän lapset laitettiin erilaisiin laitoksiin.
Lastenkoteihin, koulukoteihin ja käytiin sijaiskodissakin.
Niistä on todella valtavan hyvät muistot, kaikista paikoista.
Kuitenkin koen, että syy, miksi muistot on niin hyviä, on se, -
että sain elämästä kiinni, kun aloin urheilemaan.
Painin kilpaa SM-tasolla ja pelasin jalkapalloa.
Oikeastaan kaikki mahdolliset lajit tulivat tunnetuiksi. - Joo.
On ihan selvää, että kun on ollut tuollaisessa tilanteessa, jossa olit, -
Jumala on ollut kanssasi, koska ne valinnat ovat olleet kuitenkin hyviä.
Sijaiskodit ja muut, josta on hyviä muistoja.
Joo, ei se ole ihan itsestään selvyys, kun kuulee kaikenlaisia muistoja.
Itselläni on tosi hyviä muistoja.
Kyllähän lapsuus, kun isä ja äiti yhdessä olivat, oli aika karua.
Välillä jouduttiin pakenemaan ihan hangelle talvella.
Isä käytti äitiin ja meihinkin väkivaltaa. - Joo.
Minkä ikäinen olit, kun ero tuli?
Olin 10-11-vuotias varmasti silloin.
Sen jälkeen alkoi paini? - Joo, se alkoi silloin jo Lohjalla lastenkodissa.
Kun ensimmäistä kertaa jouduin Turkuun Lausten poikakotiin, -
siellä alkoi enemmän urheilu kiinnostaa.
Se oli tavallaan henkireikäkin itselle. - Joo.
En lähtenyt muihin juttuihin, mihin olisi ollut mahdollista lähteä. - Kyllä.
Millaista oli sitten 10-20 ikävuodet?
Se oli sitä, että olin koulukodissa. Koulu meni hyvin.
Välillä oltiin sijaiskodissa 3 muun veljen kanssa. Siellä meni koulu hyvin.
Minulla oli yläasteellakin ennen kahdeksatta luokkaa -
varmaan yli 9 keskiarvo. - Joo.
Koulu meni tosi hyvin. Painin tosiaan SM-tasolla poikapainia. - Joo.
Sijaiskodissa oli sellainen kasvatus, -
että meille kasvatettiin hyvät tavat. Ei ollut koskaan ongelmia.
Asuttiin ensin Karjalohjalla.
Sieltä muutettiin sijaisvanhempien kanssa Hesaan, Laajasaloon.
Ruuhkabussissa koulusta kotiin tullessa ei ollut vaikeuksia -
vanhemmalle ihmiselle antaa paikkaa. Se opetettiin siellä.
Miten viisi sisarustasi? Oliko heillä hyvä kokemus?
Ei välttämättä. Olin ainoa varmaan, joka innostui urheilusta niin kovasti.
Minun vuotta nuorempi velipoika on edelleen vankilakierteessä. - Joo.
Ei se ole kaikille ihan... - Tämä osoittaa sen juuri, -
että kun lapsen tasapainoa järkytetään, niin mitä siitä seuraa.
Sinua ei järkytetty ja sait kasvaa hyvässä ympäristössä.
Sinusta tuli, voisiko sanoa, malliyksilö.
Malliyksilöstä en tiedä mutta kyllä tuo on totta.
Omalla kohdallani minulla on ollut koko ajan halu elää -
ja toimia yhteiskunnassa.
Minusta tehtiin laitoksessa yhteiskuntakelpoinen. - Aivan, joo.
Silloin kuitenkin, kun painit ja muuten, niin Jeesus ei ollut elämäsi Herra.
Ei ollut taivaskelpoiseksi vielä tehty.
Sitten, kun muutin yksin asumaan tai ensin isän luokse Porvooseen -
mutta sekään ei 18-vuotiaana onnistunut.
Vielä jouduin käymään yhdessä koulukodissa.
Hämeenlinnaan Harvialan koulukotiin sain mennä asumaan niin, -
että jos olit koulun käynyt etkä pystynyt kotona asumaan, -
niin hommasivat koulupaikat ja työpaikat ja sai asua siellä.
Sitä kautta pääsin Hämeenlinnassa urheiluliikkeeseen töihin, -
missä olin 8 vuotta myyjänä.
Aivan. - Kävin armeijan ja menin naimisiin.
Jotain merkittävää tapahtui elämässäsi tämän jälkeen.
Tietysti suomalaisena miehenä, ei uskovana, alkoholi maistui aika hyvin.
Tein työni hyvin ja vastaavaa.
Sitten täysin käsittämättömästä syystä tuli avioero.
Meillä oli 5-vuotias lapsi siinä.
Alkoholinkäyttö lisääntyi ja menetin työpaikat, asunnot ja kaikki tällaiset.
Muutin Kauniaisiin, missä äitini asui Kaunialan sotavamma sairaalassa.
Siellä olin ja ajattelin rauhoittua -
mutta velipojat ottivat kuppia paljon enemmän kuin minä.
Sitten heinäkuun 1. päivä -92 olin yksin kotona.
Kaikki muut olivat töissä. Sitten siellä puhelin soi.
Kysyttiin olenko Jorma Gunnar Saarisen poika.
Sanoin, että olen ja sieltä sanottiin, että isäsi on löydetty -
Kontulan ostoskeskuksesta sydän pysähtyneenä.
Se oli aika rankka paikka. Ajateltiin velipoikien kanssa, -
että kun isästä aika jättää, että me vain haudataan hänet.
Mutta kun on oman isän muisto- tilaisuudessa, arkku on edessä -
ja tajuaa, ettei ikinä enää tule näkemään häntä.
Se oli kova paikka. - Joo.
Siellä oli isosisko kuitenkin ystäviensä kanssa laulamassa -
muutamaa hengellistä laulua. Isosisko näki, että olen kiinniotettu.
Elin etsikkoaikaa niin kuin Raamattu sanoo.
Jumala antaa jokaiselle 2 tai 3 niitä.
Sisko näki, että elin etsikkoaikaa, pyysi hakemaan lapsi hoitoon -
ja tuomaan seurakunnan lastenleirille. - Okei.
Näin tapahtui? - Joo, hain sitten. Itse asiassa se mitä näin siellä -
ihmisten silmissä. Minulla oli 2 vaihtoehtoa.
Ajattelin, että joko he ovat löytäneet niin kovan huumeen, -
mistä en tiedä mitään tai löytäneet tosi aitoa.
Hymy ja silmät olivat niin kirkkaita.
Tajusin, että näillä oli jotain todellista. - Joo. Se kosketti sinua.
Kyllä todella syvältä. - Oliko sinulla huumeita alkoholin lisäksi?
Ei, en koskaan niihin en... oli sen verran hyvin opetettu.
Niihin ei tarvinnut lähteä mutta varmaan 5 vuotta oli alkoholisti.
Miten tämä aitous kosketti sinua?
Anteeksi. - Millä tavalla se kosketti sinua hengellisesti, -
kun siskosi lauloi hengellisiä lauluja hautajaisissa?
Hautajaisissa on sellainen juttu aina, -
että ihminen on herkällä paikalla ja sydän on avoinna. - Joo.
Silloin ajattelin, että jotain totuutta on näissä lauluissa.
Sain samana vuonna mahdollisuuden.
Olin raamattupäivillä ja siellä puhuttiin hengellisistä asioista.
Koin, että saarnaaja, vaikka ei tun- tenut minua, latoi koko elämäni esiin.
Aivan täysin kaikki miten olin elänyt. Siinä hetkessä, -
kun saarnaaja kysyi, että kuka haluaa antaa elämän Jeesukselle -
sanoin, että vaikka tukka lähtisi menen eteen ja annan elämäni.
Kaikki näkevät, että tukka on lähtenyt mutta se rauha, minkä sain.
Tajusin, että kokouksen aikana oli kuin leveä vyö, -
mitä ikään kuin puristettiin ympä- rilleni. Tuli valtavan ahdistava olo.
Kun menin alttarille ja saarnaaja rukoili puolestani, -
että Jeesuksen nimessä ja veressä usko saaneesi synnit anteeksi.
Tajusin, että jokin terävä leikkasi vyön pois. - Aivan.
Melkein leijuin penkkiin ja se rauha mikä minut täytti.
Se on 27 vuotta vaan lisääntynyt koko ajan. Se on valtavaa.
On haasteita ollut kaikenlaista mutta on valtavaa.
Tuo on mielestäni, mitä juuri sanoit, mistä sinä vapauduit.
Siitä valtavasta puristuksesta, niin jotenkin tekisi mieli sanoa, -
että miksi sitä ei laiteta Helsingin Sanomiin kissankokoisilla kirjaimilla?
Mietipä, jos tiedemiehet miettivät, miten ihminen voi vapautua.
Ei heillä ole lääkettä, minkä Jeesus toi elämääsi.
Ei ja näemme iltapäivälehtien lööpeistä ja kaikissa, -
ettei hyvät uutiset myy.
Sen takia ei hyviä uutisia panna sinne esille.
Ihmiset ovat tottuneet, että huonot uutiset myyvät.
Iltalehtiä ja -sanomia myydään juuri niillä.
Tulee mieleen, että se, että jolloin menee huonommin kuin minulla, -
jollain tavalla ikään kuin nostaa mutta on aika huono.
Se on aika huono vaikutin.
Mitä tämän dramaattisen yksityiskohdan jälkeen -
tapahtui elämässäsi?
Ensinnäkin rakastuin Raamattuun. Jumala puhuu suoraan sen kautta.
Rakastuin hengellisiin kirjoihin. 1,5 - 2 vuotta uskossa oltuani -
seurakunnan työntekijä sai sydämelleen -
perustaa kristillisen kustantamon ja kysyi haluanko kokeilla -
puhelimitse myymistä. Sanoin, että voin kokeilla.
Tässä on 25 vuotta kokeiltu ja tuntuu sujuvan ihan hyvin.
Se tarkoittaa sitä, että kauttasi on mennyt satoja, satoja kirjoja, -
joista monet olet varmasti lukenut.
Pyrin siihen, että kaikki kirjat luen ensin.
Sitten pystyn niitä suosittelemaan.
Toki senkin takia, että Jumala varustaa meitä kirjojen kautta. - Joo.
Se on asia, mitä monet uskovat eivät tänä päivänä ymmärrä, -
että Jumala haluaa varustaa meitä hengellisen kirjan kautta. - Kyllä.
Se on kanava. - Kyllä ja se ilo mikä sinussa nytkin pursuaa, -
tälläkin hetkellä, niin se ei ole ollut piilossa.
Se on tullut esiin, varsinkin, kun työssäsi tapaan edustajana -
kirjamyyjiä ja vastaavia. Aika paljon pystyt keskustelemaan.
Jumala on paljon viisautta niiden kautta antanut.
Joskus joku uskovainen oli sanonut jollekin, että mikä niin hymyilyttää?
"Kun synnit on saanut anteeksi ja on taivaaseen matkalla, -
niin pakkaa hymyilyttämään." - Aamen. Kyllä.
Kunpa tuon aina muistaisi.
Kun jokaisella meillä on aina pimeämpiä ja ahdistavimpia hetkiä,
niin muistaisimme aina, että mistä saamme iloita. - Aamen totisesti.
Olet nyt ollut 25-26 vuotta kirjabisneksessä sisäpiirissä.
Tänä aikana on tapahtunut sillä alueella -
mutta koko Suomen hengellisellä kentällä paljon muutoksia. - Kyllä.
Luin juuri hyvän kirjan. "Tie todellisen voiman löytämiseen."
Koin, että se on sanoma tälle ajalle.
Siinä kaveri, vanhempi pastori, kirjoittaa siitä, -
kuinka Hengen lahjoja, ihmeitä ja merkkejä on korostettu -
välillä enemmän tai vähemmän jo yli 100 vuotta.
Silti tilanne on se, että meillä on taantumus seurakunnissa. - Joo.
Kuitenkin luulisi sen olevan buusti, joka nostaa.
Hän tuo näkemänsä vuorisaarnan sanoman kautta läpi, -
minkä uskon olevan sanoma kristitylle kansalle.
Meiltä puuttuu Jeesuksen luonteenpiirteet eli Hengen hedelmiä.
Uskosta osattomat eivät näe mihin uskomme vain kuulevat.
Olisi tärkeää olla arjen keskellä niitä ihmisiä, -
jotka näkevät yksinäiset ja köyhät.
Mennään ja autetaan. Se on sitä, mitä Jeesuskin pyysi tekemään.
Laupeuden tekoja. - Kyllä.
Niitä on tänä päivänä aika paljon jo nyt -
mutta jollain tavalla aikain merkit osoittavat, että jossain vaiheessa -
Jumala tarkastelee kansakunnan syntejä.
Kyllä. Eikä pelkästään tehtyjä tekoja -
vaan myös tekemättömiä tekoja Jumala katsoo.
Ainakin itse olen kokenut vavistusta sisimmässä.
Nyt on kristittyjen aika herätä ja ja tulla esille näiden arvojen kanssa, -
koska meidän arvot kestävät ihan loppuun saakka.
Miksi me ujostelemme niin paljon?
Siihen on monta syytä mutta kyllä varmaan on totta, -
että olemme liian vähän Jeesuksen puhuttelussa.
On liian vähän Jeesuksen luonteenpiirteitä, -
kun Raamattu sanoo, että katsomme kuin kuvastimesta.
Raamatusta katsotaan Jeesuksen kuvaa ja muututaan sen kaltaiseksi.
Jos aika menee, esim.somessa, joka ei ole huono, mutta jos se vie ajan.
Aina on mikä hallitsee.
Ihminen joutuu syömään vähintään kerran päivässä, että ruumis elää.
Meidän täytyisi samalla tavalla ruokkia henkeämme.
Se tapahtuu vaan Jumalan Sanalla. - Joo.
Jos se on vain joka toinen viikko ja silloinkin hyvin vähän, -
niin henkemmehän nääntyy. - Kyllä.
Mistä sielu, jossa on taistelutanner, -
saa oikean signaalin, kun Herran Henki on nääntynyt meissä.
Olen joskus kysynyt ihmisiltä raamatunlukukäytännöstä, -
että kuinka paljon luet Raamattua.
Joku vastaa, että jakeen päivässä, en ehkä niinkään paljon.
Siihen sanon, että koitapa elää murusella näkkäriä päivässä.
Samanlainen olotila on hengellisellä ihmisellä, jos ei saa ruokaa.
Meillä on kuin 2 koiraa, musta ja valkoinen.
Ne tappelevat sisällämme. Se kumpaa ruokin kasvaa. - Aivan.
Sen takia ei näy näitä hedelmiä. - Kyllä.
Tänä päivänä some ja tekniikka on vienyt siihen, -
että nuoret eivät lue kuin pieniä juttuja. Eivät lue kirjoja.
Lukutaito on tutkimuksenkin mukaan huonontunut.
Samoin Suomen nuorten liikunta- tottumukset on vähäisiä nykyään.
Yleinen kunto on huonontunut, kun ollaan vaan siellä... - Joo.
Olen jostain lukenut, että uskoon- tulosta valtaosa tapahtuu alle 20 v.
Nyt ajatellaan sitä, että 19-vuotiaana ihmiset tulevat ylioppilaiksi.
He ovat koulussa siihen asti.
Millä tavalla kouluelämässä tuodaan kristilliset arvot esiin?
Mitä tähän sanot?
Se onkin iso kysymys.
Ihan voin sanoa, että tänä päivänä on niin riisuttu -
ja pyritään valitettavasti hallituksenkin taholta, -
kun tahot kuten vihervasemmisto on niin valtavasti vallalla, -
niin pyrkimyksenä tuntuu olevan se, että kaikki kristilliset arvot -
varsinkin kasvatuksesta pois. Hedelmä nähdään jo nyt, -
mitä tapahtuu, kun kristilliset arvot otetaan pois.
Tiedämme, että monet yhteiskunnat ovat romahtaneet, -
kun esim. perheinstituutio on hajotettu.
Nyt se pyritään tarkoituksella hajottamaan.
Nuoria pyritään tarkoituksella hämmentämään ihmeopeilla, -
että sukupuolia olisi enemmän kuin 2. Niitä on edelleen 2.
Mies, nainen, tyttö ja poika.
Vaikka veisivät laitokseen, niin minä pidän siitä kiinni.
Raamattu sanoo näin, että Jumala loi miehen ja naisen. Thats it.
Eilen katsoin uutisissa, kun eräs kauppaketju ilmoitti, -
että, kun hakevat ihmisiä, hakemuksiin ei laiteta nimeä.
Ettei niille, jotka tutkivat niitä, tule ikään kuin mitään ennakkoasetelmia.
Tällä tavalla suojellaan sitä, -
ettei sukupuoli pääse siihen vaikuttamaan millään tavalla.
Tällä agendalla viedään siihen suuntaan mihin äsken viittasit.
Kyllä ja tämä aika on vain niin erikoinen, -
kun järjen käyttö ei ole enää missään mukana.
Tuntuu, että joku muu kuin järki liikuttaa tätä kansaa.
Raamatussahan puhutaan terveen harkinnan hengestä. - Joo.
Tässä sitä nyt tarvittaisiin. - Kyllä todella mutta tuntuu siltä, -
että kaikkia muita ei saa arvostella mutta kristittyjä saa arvostella.
Se on kaiken pahan alku ja juuri monien mielestä tällä hetkellä.
Eikö se lähde siitä, kun Raamatussa puhutaan antikristuksen hengestä.
Henkivalta, joka haluaa ettei kukaan pelastuisi.
Totta kai, se on hänen ensimmäinen tehtävänsä.
Samaan aikaan olen kuullut, että ruo- honjuuri tasolla tulee kertomuksia -
siitä, miten ihmiset ovat nälkäisiä kuulemaan Jumalan Sanaa.
Juuri se, kun ihmiset ymmärtävät. Mehän uskovina ymmärrämme, -
että Jumala on ihmisen hengen puhaltanut alussa.
Se henki vaeltaa niin kauan levottomana.
Kirkkoisä Augustinus sanoi, että ihmisen sydän on levoton -
niin kauan kunnes löytää levon Jumalassa. - Aivan.
Itsekin ajatteli aikanaan, että löydän levon ja tyydytyksen, -
kun hoidan perheen, saan lapsia, työpaikan, ostan asunnon.
Kuitenkin jotain jäi tyhjäksi.
Jokaisessa ihmisessä on ristin muotoinen aukko.
Raamatussa on paikka "Jumalatto- malla ei ole rauhaa." Jes. 57:21.
Ihan sama asia mihin äsken viittasit.
Jossakin sanotaan, että jumalattoman tie on mutkikas.
Toisin sanoen se ei ole tasainen vaan hankala.
Raamatussa selvästi sanotaan hyvin yksinkertaisesti asiat, -
miksi kannattaa uskoa. - Kyllä.
Se on ainakin itsellä ollut valtava voimavara, kun on yksi taho, -
minne voi aina kaikkien asioiden kanssa mennä. - Joo.
Hän on luvannut olla kanssamme. Meillä ei ole hätää.
Kuoleman voittaja on kanssamme. Ihan sama mihin uskova laitetaan.
Ei sillä ole merkitystä. Vaikutamme siellä.
Juuri näin. Raamatussa sanotaan, että tuokaa kaikki murheet Hänelle.
Se tarkoittaa siis kaikkia. - Joo.
"Älkää mistään murehtiko." Se on niin kuin syntiä, että murehditaan.
Se on käsky, että tuokaa. Ajattele, kuinka suuri helpotus, -
kun on monenlaisia ongelmia, on työttömyyttä, sairautta ja kaikkea.
Saamme kuitenkin tuoda ne Hänelle. - Kyllä. - Silloin Hän toimii.
Tuli mieleen juttu omasta elämästä.
Olin 40-vuotiaana miehenä tilanteessa, -
että tuotiin tosi paljon paineita tänne.
Koin melkein konkreettista ratinaa rintakehässä, että ei kestä paineita.
Luin kirjan ja sitä kautta Pyhä Henki -
otti kirjasta yhden aiheen ja sanoi, että Marko, miksi laitoin Pietarin -
kirjoittamaan, että heittäkää kaikki murheenne Hänen päällensä.
"Miksi en sanonut Pietarille, antakaa tai työntäkää."
Niin kauan kun annat tai työnnät, pidät itse loppuun saakka kiinni -
mutta Pietari kirjoittaa, että heittäkää.
Päästin irti ja Jumala ei pallottele niitä takaisin vaan pitää niistä huolen.
Se oli opetus, että olen ollut viimeiset 12 vuotta vähän kuin unta näkeväinen.
En ole pystynyt paineita kantamaan.
Tiedän kenelle voin ne heittää ja Hän ei heitä takaisin vaan pitää huolen.
Tämä on konkreettinen Jumalan Sana elämääni siinä vaiheessa.
Kunpa tämä viesti saisi tulla kaikista tiedotusvälineistä, -
että meillä on ratkaisu. - Aamen.
Ei vain yksilö- vaan koko kansantalouden tasolla.
Nyt tarvitsemme Suomessa todella paljon rukousta -
ja uskovien yhteisrukousta, että mahdolliset riskit, -
joita on profetoitu, että Suomeenkin saattaa tulla -
talouden alueella työttömyyttä ja muuta.
Pitäisi huutaa Herran puoleen. Raa- mattu sanoo: Huuda avuksesi minua.
Meidän pitää ihan huutaa. - Se on totta.
Kun tänä päivänä katsoo somekäytäntöä Suomessa, -
niin melkein itku tulee ja uskon, että ylhäälläkin itketään, -
kun uskovat tappelevat. Pitäisi yhteisenä rintamana viedä -
evankeliumia eteenpäin. Sitä meidät on kutsuttu tekemään, kylvämään.
"Joka runsaasti kylvää, se runsaasti niittää."
Mitä tekin olette tehneet TV7:n kautta aivan valtavalla tavalla.
Jumala antaa kasvun. Jos emme kylvä niin...
Tavallaan tähtäin on sielujen pelastus. - Aamen.
Kun siihen tahoon annat uskoen, että Jumalan Sanaa viedään, -
niin palkinto sinulle tulee Jumalalta. - Aamen.
Hän tietää millä tavalla palkitsee mutta aarre on vielä taivaassa odottamassa.
Todella, kyllä. - Nyt Marko annan sinulle parisen minuuttia.
Saat julistaa katsojillemme, mitä Pyhä Henki sanottavaksesi antaa. Ole hyvä.
Haluan ystävä sinulle sanoa, joka kuuntelet tätä, -
että sinullakin on sydämessä aukko minkä vain Jeesus voi täyttää.
Minä aikanaan sain rauhan sydämeeni 27 vuotta sitten.
Vaikka maailma mullistuu ja kaikkea tapahtuu ja kuohuu, niin rauha säilyy.
Raamattu sanoo, että kun etsimme Häntä, niin löydämme Hänet.
Kun anomme Häneltä, Hän antaa. Hän on luvannut antaa meille kaiken.
Raamattu sanoo myös, että etsikää ensin -
Jumalan valtakuntaa ja Hänen vanhurskauttaan, -
niin kaikki ohessa annetaan. Olen sen elänyt todeksi, -
kun olen antanut elämäni Jeesukselle. Kaikki, mitä on tarvinnut, on ollut.
Raamattu puhuu aiheesta, kun Jeesus sanoo, -
että mitä te murehditte elatuksesta, asusteista, vaatteista, mitä kaikkea.
Kaikki tulee sen kautta, kun ymmärretään, -
että ensiarvoisen tärkeää on tehdä välit kuntoon Jumalan kanssa.
Sitä ei voi tehdä ohitse Jeesuksen.
Jeesus haluaa antaa sinulle elämän ja tämä elämä on vain Hänessä.
Olen kokenut, että avioliittoni on uudistunut, -
kun on saanut avioparityötä tehdä vaimon kanssa.
Yhteisenä nimittäjänä meillä on, että uskomme Jeesukseen, -
joka antaa toivon sinullekin ystäväni.
Kiitos Marko tästä julistuksesta -
ja rukouksen hengessä tuodusta sisällöstä.
Jos koskaan niin tänä päivänä tämä kansa tarvitsee julistusta.
Niitä rohkeita ihmisiä, jotka menevät aitovierille.
Se, että kristillisen kirjan kautta tapaat ihmisiä ja viet heille -
sellaista sisältöä, joka auttaa ja kantaa, on äärettömän tärkeää työtä.
Uskon, että kirjojenne kautta on moni löytänyt tien Jeesuksen luo.
Kyllä. - Kiitos sinulle ja perheellesi.
Olkaa niin kuin Joosua, -
oli luja ja rohkea samalla tavalla. Kiitos. - Kiitoksia.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola